als_Latn dik_Latn sag_Latn
Disa mënyra për të luftuar celulitin! Është sezoni i ekspozimit të këmbëve. Po ju a jeni gati për provën e pantallonave të shkurtra? Përgatitjet për stinën e hareshme fillojnë me tonifikimin e trupit në përgjithësi dhe të trajtimit të celulitit në veçanti. Të gjithë frekuentojnë palestrat në prag të stinës së verës, shtojnë ecjet në këmbë dhe vrapin në natyrë. Kujdesi ndaj mënyrës së të ushqyerit merr një rëndësi në këtë periudhë dhe ndihmon qëllimin final: Trupin e bukur në plazh! Kombinimi i këtyre elementëve ndihmon në arritjen e rezultateve të dëshiruara, shkruan suplementi Summer Pages.
Ecja ose vrapi për të paktën një orë në ditë, bën të mundur reduktimin në mënyrë të dukshme të masave dhjamore në trajtë qeskash me shumë xhepa, të quajtura “celulit” ose “tmerri” i femrave. Sidomos në ecje, por dhe në disa nga ushtrimet dhe veglat në palestra, vihen në lëvizje kryesisht zonat ku fle celuliti. Zarzavatet, frutat dhe lëngjet pa gaz, janë ushqimet që i japin shkëlqim dhe jetë lëkurës më shumë në këtë stinë. Nga ana tjetër ato ndikojnë në eliminimin e toksinave, radikaleve të lira dhe gjithë lëndëve që përftohen nga djegia e yndyrave dhe karbohidrateve në inde. Trajtimi i celulitit në klinikë është një problem dermatologjik më vete. Është e pakëndshme pamja e këtij fenomeni, i cili për shumë arsye sot ka prekur në masë sidomos gjininë femërore.
Pamja e lëkurës në zonat me celulit është si e lëkurës së portokallit. Trajtimi i këtij fenomeni në dermatologji bëhet me kombinimin e mesoterapisë (injeksione të lëndëve që shkrijnë yndyrat) dhe radio-frekuencës. RF është fjala e fundit e shkencës në trajtimin e celulitit, pa dëmtuar asnjë qelizë të indeve të tjera. Kjo aparaturë është e programuar për të vepruar vetëm mbi qelizat e indit dhjamor dhe frekuenca e saj shënjon vetëm ato. Programimi sipas zonave dhe vlerësimi i shkallës së celulitit bëhet nga mjeku specialist duke respektuar protokollet përkatëse teknologjike të aparatit të RF. Kremrat anticelulit rekomandohen të aplikohen 1-2 herë në ditë, duke masazhuar zonën ku aplikohet. Kremrat hidratues të trupit dhe lagia me ujë e tij ruajnë hidratimin dhe shtojnë shkëlqimin e lëkurës. Nga ana tjetër, në periudhën e ekspozimit në diell, si gjithmonë, ju rekomandojmë përdorimin e kremrave apo spërkatësve me SPF sipas tipit të lëkurës.
Faktorët
1-Trashëgimia
2-Marrja e pamjaftueshme e ujit
3-Dieta
4-Pirja e duhanit
5-Tensioni dhe stresi
6-Marrja e mjekimit
7-Mungesa e ushqimeve dhe stili i jetesës
Këshilla për të eliminuar celulitin
1. Flini me këmbë të mbështetura mbi një jastëk (lartësi 10 cm). Por kini kujdes që jastëkun ta vendosni poshtë dyshekut.
2. Shko në palestër dhe ndiqe rregullisht 2 ose 3 herë në javë. Mjaftojnë edhe 20 minuta gjimnastikë në ditë.
3. Ecni…
4. Masazhoni këmbët duke filluar nga kavilja, duke u ngjitur pastaj deri te kofshët me një peshqir pak të ashpër.
5. Përfundoni dushin duke u hedhur ujë të ftohtë këmbëve, duke filluar nga fundi i këmbëve dhe duke përfunduar te kofshët.
6. Eliminoni: Kafenë, kripën dhe ushqime të kripura.
Evitoni
1. Mos mbaj veshur rroba shumë të ngushta.
2. Elimino, alkoolin dhe duhanin.
3. Evito takat e larta. Taka ideale është 4 centimetra.
4. Harro banjat e nxehta. Nxehtësia zmadhon të fryrat dhe ngushton enët e gjakut.
5. Mos qëndro këmbë përmbi këmbë, ndërsa je e ulur.
Shkaku i shfaqjes së celuliteve
Në fillim duhet të saktësohet që celuliti shfaqet tek 90 për qind e femrave. Një detaj tjetër është se ato shfaqen edhe tek femrat e reja, sepse njeri nga shkaqet është edhe ndryshimi që pëson trupi gjatë pubertetit.
Bëni kujdes:
1. Eliminoni ose pakësoni konsumimin e kafesë dhe alkoolit
2. Mos pini duhan
3. Evitoni kripën
4. Hani sa më shumë zarzavate dhe fruta të freskëta
5. Pini shumë ujë, por jo afër vakteve të ushqimit
6. Bëni shumë lëvizje
(d.b/BalkanWeb)
als_Latn als_Latn als_Latn als_Latn als_Latn als_Latn glg_Latn als_Latn als_Latn als_Latn als_Latn als_Latn als_Latn als_Latn nus_Latn als_Latn als_Latn als_Latn dyu_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn dyu_Latn als_Latn als_Latn als_Latn mos_Latn